PRITARTA

Kauno miesto savivaldybės tarybos

2021 m. balandžio 20 d.

sprendimu Nr. T-146

**KAUNO MIESTO SAVIVALDYBĖS 2020–2022 METŲ STRATEGINIO VEIKLOS PLANO ĮGYVENDINIMO 2020 METŲ ATASKAITA**

Kauno miesto savivaldybės 2020–2022 metų strateginio veiklos plano įgyvendinimo 2020 metų ataskaita yra parengta remiantis Kauno miesto savivaldybės 2020–2022 metų strateginiu veiklos planu, patvirtintu Kauno miesto savivaldybės tarybos 2020 m. vasario 4 d. sprendimu Nr. T-2 „Dėl Kauno miesto savivaldybės 2020–2022 metų strateginio veiklos plano patvirtinimo“, kuriame buvo 3 programos: Ekonominės raidos skatinimo programa, Sumanios ir pilietiškos visuomenės ugdymo programa ir Darnaus teritorijų ir infrastruktūros vystymo programa. Ataskaita parengta remiantis šių programų vykdytojų pateikta informacija.

**Ekonominės raidos skatinimo programoje**, kuria siekiama įgyvendinti Strateginio plėtros plano prioritetinę sritį – tvarios ekonominės raidos skatinimas ir konkurencingumo didinimas, buvo numatytos kelios veiklos kryptys: palankesnių sąlygų verslui sudarymas, investicijų pritraukimas, turizmo skatinimas, kultūros paslaugų plėtra.

Pagrindiniai programos tikslai:

01. Sudaryti palankiausias sąlygas verslui Lietuvoje.

02. Skatinti kultūros paslaugų plėtrą ir įveiklinti kultūros paveldo objektus.

03. Kurti viešąją turizmo informacinę sistemą ir vystyti miesto turizmo rinkodarą.

Programos vykdytojai: Kauno miesto savivaldybės administracijos Ryšių su visuomene skyrius, Investicijų ir projektų skyrius, Strateginio planavimo, analizės ir programų valdymo skyrius, Sveikatos apsaugos skyrius, Užsienio ryšių skyrius, Kultūros paveldo skyrius, Personalo valdymo skyrius, Kultūros skyrius, Bendrųjų reikalų skyrius ir Statybos valdymo skyrius.

Efekto kriterijai:

E.01.01. Nedarbo lygis Kauno mieste (%), planuotas – 6,05 %; pasiektas lygis 2020 m. – 8,5 % (pagal LR Statistikos departamento metodologiją).

*Tendencija palyginti su 2018 m. ↑ 3,9 %, su 2019 m. ↓ 0,7 %.*

E.01.02. Į Savivaldybės biudžetą įskaityto gyventojų pajamų mokesčio dalis, tenkanti vienam gyventojui (tūkst. Eur), planuota – 0,62; pasiekta 2020 m. – 0,59. Dėl 2020 metų prastos epidemiologinės situacijos, COVID-19 viruso plitimas neigiamai atsiliepė Gyventojų pajamų mokesčio (GMP) surinkimui, jo buvo surinkta mažiau nei planuota. Todėl sumažėjo į Savivaldybės biudžetą įskaityto GPM dalis, tenkanti vienam gyventojui.

*Tendencija palyginti su 2018 m. ↑ 0,03, 2019 m. ↓ 0,01 tūkst. Eur vienam gyventojui.*

E.01.03. Vidutinis Kauno miesto gyventojo mėnesinis darbo užmokestis (bruto) (Eur), planuotas – 960 Eur; pasiektas 2020 m. – 1591,2 Eur.

*Tendencija palyginti su 2019 m. ↑ 184,6 Eur. Su 2018 m. reikšme nelyginama, dėl 2019 m. sausio 1 d. pakeistų darbdavio ir darbuotojo mokamų valstybinio socialinio draudimo įmokų tarifų.*

E.01.04. Nuolatinių gyventojų skaičius metų pradžioje Kauno mieste, planuotas – 282644; pasiektas 2020 m. – 289364.

*Tendencija palyginti su 2018 m. ↑ 898, 2019 m. ↑ 2610 gyventojai.*

E.01.05. Nedarbo lygio Kauno mieste pokytis palyginti su praėjusiais metais (%), planuotas – 1,05 %; pasiektas lygis 2020 m. – 3%.

*Tendencija palyginti su 2019 m. ↑ 2,4 %.*

E.01.06. Į Savivaldybės biudžetą įskaityto gyventojų pajamų mokesčio dalies, tenkančios vienam gyventojui, pokytis palyginti su praėjusiais metais (%), planuota – 3,3 %, pasiekta 2020 m. – -1,5 %.

*Tendencija palyginti su 2018 m. ↓ 15,5 %, 2019 m. ↓ 10,6 %.*

E.01.07. Vidutinio Kauno miesto gyventojų mėnesinio darbo užmokesčio (bruto) pokytis, palyginti su praėjusiais metais (%), planuota – 6 %, pasiektas 2020 m. – 13,1 %.

*Tendencija palyginti su 2018 m. ↑ 6,9 %, 2019 m. ↓ 34,3% . Tendencija su 2019 m. neigiama dėl nuo 2019 m. sausio 1 d. pakeistų darbdavio ir darbuotojo mokamų valstybinio socialinio draudimo įmokų tarifų.*

E.01.08. Nuolatinių gyventojų Kauno mieste metų pokytis pradžioje palyginti su praėjusiais metais (%), planuota – 1,43 %; pasiektas 2020 m. – 0,9 %.

*Tendencija palyginti su 2018 m.* *↑ 2,3 %, 2019 m. ↑ 1,5 %.*

**Sumanios ir pilietiškos visuomenės ugdymo programoje** buvo suplanuotos priemonės besimokančios visuomenės poreikius atitinkančioms švietimo paslaugoms teikti, visoms socialinėms grupėms įtraukti į sporto veiklą, kokybiškų ir visiems prieinamų sveikatos ir socialinių paslaugų plėtrai, Savivaldybės teikiamų viešųjų paslaugų kokybei gerinti, viešajai tvarkai mieste užtikrinti, gyventojų bendruomeniškumui skatinti.

Pagrindiniai programos tikslai:

01. Teikti besimokančios visuomenės poreikius atitinkančias švietimo paslaugas.

02. Sudaryti sąlygas visų socialinių grupių įtraukimui į sporto veiklą.

03. Teikti kokybiškas ir visiems prieinamas sveikatos priežiūros ir socialinės paslaugas, mažinti socialinę atskirtį.

04. Teikti aukštos kokybės viešąsias paslaugas, efektyviai valdyti miestą.

05. Kurti saugų ir bendruomenišką miestą.

Programos vykdytojai: Kauno miesto savivaldybės administracijos Švietimo skyrius, Bendrųjų reikalų skyrius, Finansų ir ekonomikos skyrius, Statybos valdymo skyrius, Investicijų ir projektų skyrius, Sporto skyrius, Sveikatos apsaugos skyrius, Socialinių paslaugų skyrius, Socialinės paramos skyrius, Viešosios tvarkos skyrius, E. paslaugų ir informacinių technologijų skyrius, Centrinis apskaitos skyrius, Centralizuotas vidaus audito skyrius, Personalo valdymo skyrius, Teisės ir konsultavimo skyrius, Centrinis viešųjų pirkimų ir koncesijų skyrius, Klientų aptarnavimo ir informavimo skyrius, Dokumentų skyrius, Strateginio planavimo, analizės ir programų valdymo skyrius, Miesto tvarkymo skyrius, Nekilnojamojo turto skyrius, Licencijų, leidimų ir paslaugų skyrius, seniūnijos, taip pat asmenys, neįeinantys į padalinius: Justinas Juškevičius, Pranas Rakauskas, Ingrida Serapinienė, Gytė Gurskienė.

Efekto kriterijai:

E.02.04. Vidutinė tikėtina gyvenimo trukmė Kauno miesto savivaldybėje (metai), planuota – 77,34 m., pasiekta 2020 m. – 78,34 m. (2020 m. pateikti duomenys už praėjusį laikotarpį).

*Tendencija palyginti su 2018 m. ↑ 1,96 m.; 2019 m. ↑ 1,14 m.*

E.02.05. Gyventojų pasitenkinimas Savivaldybės teikiamomis paslaugomis (punktas), planuota – 7,8, pasiekta 2020 m. – 7,8 (reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m.).

*Tendencija palyginti su 2017 m. atlikta apklausa ↑ 0,4 punkto.*

02.06. Gyventojų pasitikėjimas Savivaldybe (Punktas), planuota – 8,3, pasiekta 2020 m. – 7,8 (reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m.).

 *Tendencija palyginti su 2017 m. atlikta apklausa ↓0,3 punkto.*

E.02.08. Vidutinės tikėtinos gyvenimo trukmės Kauno miesto savivaldybėje pokytis palyginti su praėjusiais metais (proc.), planuota – 0,18 %, pasiektas 2020 m. – 0,02 % (remiantis l 2020 m. pateiktais duomenys už praėjusį laikotarpį).

*Tendencija palyginti su 2018 m. ↓ 0,97 %, 2019 m. ↓ 1,08 %.*

E.02.11. Mokinių, pasiekusių tinkamą mokymosi lygį dalis, nuo bendro besimokančiųjų skaičiaus (Proc.), planuota – 60 %, pasiektas 2020 m. – 65 %.

*Tendencijos palyginti negalima, kadangi stebėsenos rodiklis į strateginį veiklos planą įtrauktas tik 2020 m.*

E.02.12. Gerai ir labai gerai besijaučiančių mokinių (vaikų) dalis nuo bendro jų skaičiaus (proc.), planuota – 70 %, pasiektas 2020 m. – 70 %.

*Tendencijos palyginti negalima, kadangi stebėsenos rodiklis į strateginį veiklos planą įtrauktas tik 2020 m.*

Siekiant Strateginio plėtros plano ilgalaikio prioriteto – darnaus teritorijų ir infrastruktūros vystymo, įgyvendinama **Darnaus teritorijų ir infrastruktūros vystymo programa.** Jos pagrindiniai tikslai:

03.01. Kurti efektyvią ir modernią inžinerinio aprūpinimo infrastruktūrą.

03.02. Plėtoti kokybišką ir saugią susisiekimo infrastruktūrą.

03.03. Palaikyti saugią ir švarią aplinką, efektyviai tvarkyti atliekas.

03.04. Darniai planuoti miesto teritoriją, kurti kokybišką gyvenamąją aplinką.

Programos vykdytojai: Kauno miesto savivaldybės administracijos Nekilnojamojo turto skyrius, Investicijų ir projektų skyrius, Būsto modernizavimo, administravimo ir energetikos skyrius, Statybos valdymo skyrius, Transporto ir eismo organizavimo skyrius, Miesto tvarkymo skyrius, Aplinkos apsaugos skyrius, Miesto planavimo ir architektūros skyrius, Strateginio planavimo, analizės ir programų valdymo skyrius, Centrinis viešųjų pirkimų ir koncesijų skyrius ir Viešosios tvarkos skyrius.

Efekto kriterijai:

E.03.01. Aplinkos oro kokybė (KD10 paros ribinės vertės viršijimas per metus) (d.), planuota – 35, pasiektas lygis 2020 m. – 14. Dėl palankių klimatinių sąlygų, darnaus judumo taikomų priemonių ir dėl COVID-19 pandemijos taikomų apribojimų, ženkliai sumažėjo aplinkos oro tarša.

*Tendencija palyginti su 2018 m. ↓ 17, 2019 m. ↓ 29.*

E.03.02. Avaringumo lygis (įskaitinių kelių eismo įvykių skaičius 100000 gyventojų), planuota – 150, pasiektas lygis 2020 m. – 112.

*Tendencija palyginti su 2018 m. ↓ 55, 2019 m. ↓ 30.*

E.03.03. Viešųjų erdvių tvarkymu ir priežiūra patenkintų gyventojų dalis (%), planuota – 82 %, pasiektas lygis 2020 m. – 76 % (reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m.).

*Tendencija palyginti su 2017 m. atlikta apklausa ↑ 1.*

E.03.04. Vidutinės centralizuotai teikiamos šilumos Kauno mieste kainos (ct/kWh) (be PVM) santykis su didžiųjų Lietuvos miestų kainos vidurkiu (%), planuota – 96 %, pasiektas2020 m. – 82 %. 2020 m. Kauno miesto šilumos kainos vidurkis 18 proc. mažesnis už didžiųjų Lietuvos miestų šilumos kainų vidurkį.

*Tendencija palyginti su 2018 m. ↓ 14,32 %, 2019 m. ↓ 8 %.*

1 lentelėje pateikiama informacija apie Strateginio veiklos plano (toliau **–** SVP) programų finansavimą iš visų finansavimo šaltinių 2020 m. ir lėšų panaudojimą.

1 lentelė. 2020 m. programų asignavimų suvestinė

| **Programos** **kodas** | **Programos pavadinimas** | **Lėšos 2020 m.** **(iš visų finansavimo šaltinių), tūkst. Eur** |
| --- | --- | --- |
| 2020 m. asignavimų patvirtintas planas | 2020 m. asignavimų patikslintas planas | 2020 m. įvykdymas  |
| 01 | **Ekonominės raidos skatinimo programa** | 18 354,2 | 17 768,8 | 15 251,5 |
| 02 | **Sumanios ir pilietiškos visuomenės ugdymo programa** | 356 887,3 | 379 409,8 | 347 020,4 |
| 03 | **Darnaus teritorijų ir infrastruktūros vystymo programa** | 98 977,0 | 125 182,1 | 115 233,4 |
| **Iš viso programoms** | **474 218,5** | **522 360,7** | **477 505,3** |

Vadovaudovaujantis Lietuvos Respublikos biudžeto sandaros įstatymo 25 straipsniu, Savivaldybės strateginiame veiklos plane 2020–2022 m. kiekvieniems metams planuota po 200 tūkst. eurų Savivaldybės administracijos direktoriaus rezervui. 2020 m. rezervo asignavimų patikslintas planas buvo 1258,8 tūkst. Eur. Savivaldybės administracijos direktoriaus rezervo lėšos naudotos Savivaldybės tarybos nustatyta tvarka.

Programų tikslams pasiekti ir uždaviniams įgyvendinti planuojamos priemonės, kurias kuruoja programų vykdytojai. 2020 m. pagal 3 programas buvo vykdoma 503 priemonės. 2020 m. įvykdytų pagal planą priemonių buvo 255 (50,7 proc.), iš dalies įvykdytos – 207 (41,15 proc.), neįvykdytų – 41 (8,15 proc.) (žr. 2 lentelę).

2 lentelė. 2020–2022 m. SVP programų priemonių įvykdymas 2020 m.

| **Programos pavadinimas** | **Programos priemonės ir jų įvykdymas** |
| --- | --- |
| **Planuota** | **Įvykdyta**  | **Iš dalies įvykdyta** | **Neįvykdyta** |
| **Ekonominės raidos skatinimo programa** | 53 | 20 | 30 | 3 |
| **Sumanios ir pilietiškos visuomenės ugdymo programa** | 355 | 176 | 156 | 23 |
| **Darnaus teritorijų ir infrastruktūros vystymo programa** | 95 | 59 | 21 | 15 |
| **Iš viso**  | **503** | **255** | **207** | **41** |

Didžiausią įtaką plano priemonių nevykdymui ar daliniam įvykdymui turėjo COVID-19 pandemija, dėl kurios daugelis veiklų vyko vangiai ar iš viso nevyko. Taip pat priemonių vykdymą ar dalinį įvykdymą veikė neskirtas finansavimas iš kai kurių finansavimo šaltinių, ilgiau nei planuota trukęs projektų derinimas su išorės institucijomis, užsitęsusios viešųjų pirkimų ir sutarčių derinimo procedūros, techninių projektų rengimas, tiekėjų vėlavimas suteikti paslaugas ar atlikti darbus laiku ir kokybiškai, žmogiškųjų išteklių trūkumas kai kuriuose Savivaldybės administracijos padaliniuose dėl darbuotojų kaitos, nedarbingumo.

Programų vykdymas nagrinėjamas pagal 2020 metams planuotus programos tikslų (rezultato – R) ir programų uždavinių (produkto – P) vertinimo kriterijus. Vertinimo kriterijai pažymėti: ↑ – kriterijaus įvykdymo reikšmė yra didesnė nei planuota, ↓ – kriterijaus įvykdymo reikšmė yra mažesnė nei planuota, ○ – įvykdyta pagal planą. Programų priemonių (indėlio) kriterijų vykdymas pateiktas 1, 2 ir 3 prieduose.

**01 Ekonominės raidos skatinimo programa**

01.01. Tikslas. Sudaryti palankiausias sąlygas verslui Lietuvoje

01.01.01. Uždavinys. Didinti miesto investicinį patrauklumą, skatinti verslo plėtrą ir tarptautinį bendradarbiavimą.

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 01.01 | Rezultatas | Darbo vietų paslaugų centruose, tenkančių 1000 gyventojų, skaičius | Vnt. | 10 | 10 | ○ | 2020 m. II pusmečio duomenys. Lyginant su 2019 m., reikšmė pakito 0,5 vnt. |
| Veikiantys ūkio subjektai metų pradžioje | Vnt. | 14714 | 14562 | ↓ | Lyginant su 2019 m., reikšmė pakito 137 vnt. |
| Įregistruoti ūkio subjektai metų pradžioje | Vnt. | 31205 | 31528 | ↑ | Lyginant su 2019 m., reikšmė pakito 935 vnt. |
| Įregistruotų ūkio subjektų pokytis palyginti su praėjusiais metais | Proc. | 2 | 3,06 | ↑ | Lyginant su 2019 m., reikšmė pakito 0,23 proc. |
| Veikiančių ūkio subjektų pokytis palyginti su praėjusiais metais | Proc. | 1,35 | 0,95 | ↓ | Lyginant su 2019 m., reikšmė pakito -0,22 proc. |
| 01.01.01 | Produktas | Tiesioginės užsienio investicijos, tenkančios vienam Kauno miesto gyventojui | Eur | 4420 | 4300 | ↓ | 2020 m. spalio mėn. duomenys. Lyginant su 2019 m., reikšmė pakito 997 Eur |
| Materialinės investicijos, tenkančios vienam Kauno miesto gyventojui | Eur | 3680 | 3607 | ↓ | 2020 m. liepos mėn. duomenys. Lyginant su 2019 m., reikšmė pakito -301 Eur. |

01.02. Tikslas. Skatinti kultūros paslaugų plėtrą ir įveiklinti kultūros paveldo objektus

01.02.01. Uždavinys. Užtikrinti Savivaldybės biudžetinių įstaigų teikiamų kultūros paslaugų kokybę ir prieinamumą.

01.02.02. Uždavinys. Skatinti miesto bendruomenės kultūrines iniciatyvas ir plėtoti viešąją kultūros infrastruktūrą.

01.02.03. Uždavinys. Užtikrinti kultūros paveldo saugojimą, tvarkymą ir įveiklinimą.

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 01.02 | Rezultatas | Gyventojų pasitenkinimo kultūros paveldo tvarkymu Kauno m indeksas | Punktas | 8,1 | 8,1 | ○ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 8, tad lyginant su 2017 m., gyventojų pasitenkinimas pakito teigiama prasme |
| Gyventojų pasitenkinimo kultūros paslaugomis indeksas | Punktas | 8,6 | 8,5 | ↓ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 8,5, tad lyginant su 2017 m., gyventojų pasitenkinimas pakito teigiama prasme |
| 01.02.01 | Produktas | Savivaldybės kultūros biudžetinių įstaigų pajamos, gautos už mokamas paslaugas | Eur | 637942 | 375986 | ↓ | Dėl COVID-19 pandemijos metu atsiradusių apribojimų renginiams ir paslaugų teikimui, neorganizuoti renginiai, neteiktos paslaugos, pradėjus teikti paslaugas, galiojo apribojimai dėl žmonių skaičiaus, dėl bilietų pardavimo.Lyginant su 2019 m., reikšmė pakito -491.329,00 Eur |
| Kultūros įstaigose apsilankiusių asmenų skaičius | Vnt. | 1079000 | 1265750 | ↑ | Dėl COVID-19 pandemijos metu atsiradusių apribojimų renginiams ir paslaugų teikimui, įstaigos organizavo virtualius renginius, kuriuose turėjo galimybę dalyvauti daugiau žiūrovų, nei būtų fiziškai. Vasarą, panaikinus karantiną, kuomet įprastai kultūros įstaigos atostogauja, jos vykdė veiklą.Lyginant su 2019 m., reikšmė pakito -16021 vnt. |
| Savivaldybės kultūros biudžetinių įstaigų pajamų, gautų už mokamas paslaugas, pokytis palyginti su praėjusiais metais | Proc. | 10 | -43 | ↓ | Dėl COVID-19 pandemijos metu taikomų ribojimų, įstaigų uždirbtos pajamos mažėjo.Lyginant su 2019 m., reikšmė pakito -70 proc. |
| 01.02.02 | Produktas | Kultūros objektų, kuriuose pagerintos sąlygos ir jų prieinamumas, skaičius | Vnt. | 5 | 5 | ○ | 2019 m. taip pat 5 objektuose pagerintos sąlygos ir jų prieinamumas |
| Kauno miesto nevyriausybinių organizacijų, įtrauktų į kultūros paslaugų teikimą, skaičius | Vnt. | 22 | 59 | ↑ | Nevyriausybinės organizacijos į kultūros paslaugų teikimą buvo įtrauktos tiek per programą „Iniciatyvos Kaunui“, tiek per partnerysčių su „Kaunas kultūros sostinė 2022“ programą. Lyginant su 2019 m., reikšmė pakito 11 vnt. |
| Kultūros objektų, kuriuose pagerintos sąlygos ir jų prieinamumas, skaičiaus pokytis lyginant su praėjusiais metais | Proc. | 10 | 0 | ↓ | Kaip ir 2019 m., taip ir 2020 m. 5 kultūros objektuose pagerintos sąlygos ir jų prieinamumas. Lyginant su 2019 m., reikšmė pakito -5 proc. |
| 01.02.03 | Produktas | Tvarkomų kultūros paveldo objektų ir statinių skaičius | Vnt. | 50,00 | 50,00 | ○ | Buvo vykdoma Paveldotvarkos programa (administruojamos 27 sutartys). Atlikti Karo muziejaus sodelio atnaujinimo darbai, O. Malėjinaitės antkapio restauravimo darbai, įrengtos atminimo lentos, atlikti Paminklo „Žuvome dėl Tėvynės“ tvarkybos darbai, atlikti 15 Paminklų, skulptūrų valymo ir plovimo darbai, tvarkyti ir prižiūrimi Iniciatyvų Kaunui sutartyje su VšĮ ,,Kauno tvirtovės parkas“ numatyti darbai , parengta ir patvirtinta 11 Vertinimo tarybos aktų, parengtas Kauno rotušės pastato pritaikymas visuomenės poreikiams projektas. Rodiklio faktinė reikšmė lyginant su 2019 m. nepakito. |

01.03. Tikslas. Kurti viešąją turizmo informacinę sistemą ir vystyti miesto turizmo rinkodarą

01.03.01. Uždavinys. Plėtoti viešąją turizmo ir miesto įvaizdį gerinančią infrastruktūrą ir sudaryti palankias sąlygas turizmo paslaugų plėtrai

|  |  |  |  |
| --- | --- | --- | --- |
| **Vertinimo kriterijaus:** | **2020 m.** | **Vertinimas** | **Pastabos** |
| **Kodas** | **Rūšis** | **Pavadinimas** | **Mato Vnt.** | **Planuo-tas** | **Pasiek-tas** |
| 01.03 | Rezultatas | Apgyvendintų turistų skaičius apgyvendinimo įstaigose | Vnt. | 379194 | 134989 | ↓ |  Statistikos departamento duomenys už 2020 m.Lyginant su 2019 m., reikšmė pakito -133194 vnt. |
| Apgyvendinimo įstaigose apgyvendintų turistų skaičiaus pokytis lyginant su praėjusiais metais | Proc. | 6 | -61 | ↓ |  Statistikos departamento duomenys už 2020 m.Lyginant su 2019 m., reikšmė pakito -70,3 proc. |
| 01.03.01 | Produktas | Oro transportu Kauno miestą pasiekusių keleivių skaičius | Vnt. | 1221000 | 368645 | ↓ | Valstybės įmonė Lietuvos oro uostai informacija. Lyginant su 2019 m., reikšmė pakito -792037 vnt. |
| Interneto svetainės „Visit Kaunas“ lankytojų skaičius | Vnt. | 580000 | 274476 | ↓ | VšĮ „Kaunas IN“ informacija. Lyginant su 2019 m., reikšmė pakito -57198 vnt. |
| Oro transportu Kauno miestą pasiekusių keleivių skaičiaus pokytis lyginant su praėjusiais metais | Proc. | 5 | -68 | ↓ | Valstybės įmonė Lietuvos oro uostai informacija. Lyginant su 2019 m., reikšmė pakito -83 proc. |
| Interneto svetainės „Visit Kaunas“ lankytojų skaičiaus pokytis lyginant su praėjusiais metais | Proc. | 7 | -17,25 | ↓ | VšĮ „Kaunas IN“ informacija.Lyginant su 2019 m., reikšmė pakito -26,25 proc. |

Ekonominės raidos skatinimo programos priemonių vykdymo ataskaita pateikta 1 priede.

**02 Sumanios ir pilietiškos visuomenės ugdymo programa**

02.01. Tikslas. Teikti besimokančios visuomenės poreikius atitinkančias švietimo paslaugas

02.01.01. Uždavinys. Formuoti efektyvų formaliojo ir neformaliojo ugdymo įstaigų tinklą

02.01.02. Uždavinys. Plėtoti akademinį, besimokantį ir sumanų miestą

02.01.03. Uždavinys. Užtikrinti kryptingą jaunimo politikos įgyvendinimą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 02.01 | Rezultatas | Mokyklinio amžiaus vaikų, nesimokančių mokykloje, dalis nuo visų mokyklinio amžiaus vaikų | Proc. | 5 | 5 | ○ | Lyginant su 2019 m., reikšmė nepakito |
| Patenkintų prašymų dalis nuo vietų ikimokyklinėse įstaigose skaičiaus | Proc. | 82 | 85 | ↑ | Lyginant su 2019 m., reikšmė pakito 5 proc. |
| Gyventojų pasitenkinimas Savivaldybės finansuojamų švietimo įstaigų teikiamomis paslaugomis indeksas | Punktas | 7,4 | 7,8 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m. reikšmė buvo 7,2, tad gyventojų pasitenkinimas pakito teigiama prasme |
| 02.01.01 | Produktas | Vaikų skaičiaus vidurkis ikimokyklinio ugdymo grupėje | Vnt. | 15 | 15 | ○ | Lyginant su 2019 m., reikšmė nepakito |
| Mokinių skaičiaus vidurkis bendrojo ugdymo įstaigos klasėje | Vnt. | 23 | 23 | ○ | Lyginant su 2019 m., reikšmė pakito -1 vnt. |
| Modernizuotų įstaigų skaičius | Vnt. | 25 | 25 | ○ | Lyginant su 2019 m., reikšmė nepakito |
| 6 klasės mokinių, pasiekusių rašymo pagrindinį ir aukštesnįjį lygius, dalis | Proc. | 70 | - | - | Dėl COVID-19 pandemijos Švietimo, mokslo ir sporto ministerijos sprendimu testai nebuvo vykdomi |
| Išlaikiusių matematikos pagrindinio ugdymo pasiekimų patikroje 7–10 balais išlaikiusių mokinių dalis nuo bendro dalyvavusiųjų skaičiaus | Proc. | 52 | - | - | Dėl COVID-19 pandemijos patikra nebuvo vykdoma |
| Kandidatų, surinkusių 36–100 balų laikant valstybinį lietuvių kalbos egzaminą, dalis nuo jį pasirinkusiųjų skaičiaus | Proc. | 52,00 | 61,00 | ↑ | Lyginant su 2019 m., reikšmė pakito -3 proc. |
| Patyčių švietimo įstaigose indekso pokytis | Proc. | 0,07 | - | - | Dėl COVID-19 pandemijos Švietimo, mokslo ir sporto ministerijos sprendimu nebuvo vykdoma mokinių apklausa  |
| 02.01.02 | Produktas | Mokinių, užimtų neformaliojo ugdymo veiklomis, dalis nuo bendro mokinių skaičiaus bendrojo ugdymo mokyklose  | Proc. | 69 | 69 | ○ | Lyginant su 2019 m., reikšmė pakito 1 proc. |
| Organizuotų tarptautinių renginių skaičius | Vnt. | 8 | 2 | ↓ | Dėl COVID-19 pandemijos didelė dalis tarptautinių renginių nevyko. Lyginant su 2019 m., reikšmė pakito -5 vnt. |
| Dalyvių iš užsienio šalių dalis nuo bendro dalyvių skaičiaus | Proc. | 30 | 10 | ↓ | Dėl COVID-19 pandemijos didelė dalis tarptautinių renginių nevyko. Lyginant su 2019 m., reikšmė pakito -25 proc. |
| 02.01.03 | Produktas | Pasitenkinimo jaunimo politikos kokybe Kauno mieste indeksas | Punktas | 8,4 | 8,1 | ↓ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. 2017 m. atlikto tyrimo reikšmė buvo 8,2, tad lyginant su 2017 m., gyventojų pasitenkinimas nukrito 0,1 punktu. |

02.02. Tikslas. Sudaryti sąlygas visų socialinių grupių įtraukimui į sporto veiklą

02.02.01. Uždavinys. Užtikrinti sporto paslaugų kokybę ir prieinamumą Kauno miesto sporto mokyklose

02.02.02. Uždavinys. Skatinti miesto bendruomenės sporto iniciatyvas ir plėtoti viešąją sporto infrastruktūrą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 02.02 | Rezultatas | Sporto varžybų ir sveikatingumo renginių dalyvių skaičius, tenkantis 10000 gyventojų | Vnt. | 2200 | 11 | ↓ | Dėl COVID-19 pandemijos nevyko didžioji dalis renginių, pritraukdavusių daug dalyvių. |
| Gyventojų pasitenkinimo viešąja sporto infrastruktūra indeksas | Punktas | 8,1 | 8,1 | ○ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 8, tad lyginant su 2017 m., gyventojų pasitenkinimas pakito teigiama prasme |
| Gyventojų pasitenkinimo sporto paslaugomis Kauno mieste indeksas | Punktas | 7,7 | 7,8 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 7,56, tad lyginant su 2017 m., gyventojų pasitenkinimas pakito teigiama prasme |
| 02.02.01 | Produktas | Savivaldybės sporto biudžetinių įstaigų pajamos, gautos už mokamas paslaugas | Eur | 900000 | 806263 | ↓ | Lyginant su 2019 m., reikšmė pakito -100237 Eur |
| Savivaldybės ar jos kontroliuojamų juridinių asmenų organizuotų kūno kultūros ir sporto renginių skaičius | Vnt. | 500 | 323 | ↓ | Lyginant su 2019 m., reikšmė pakito -164 vnt. |
| Savivaldybės ir jos kontroliuojamų juridinių asmenų organizuotų kūno kultūros ir sporto renginių skaičiaus pokytis palyginti su praėjusiais metais | Proc. | 0,5 | 0,3 | ↓ | Lyginant su 2019 m., reikšmė pakito -0,6 proc. |
| Savivaldybės biudžetinėse įstaigose sportuojančių moksleivių dalis nuo visų moksleivių | Proc. | 20 | 19,6 | ↓ | Lyginant su 2019 m., reikšmė pakito 0,3 proc. |
| 02.02.02 | Produktas | Sporto infrastruktūros tvarkymui skirtos lėšos vienam Kauno miesto gyventojui | Eur | 0,5 | 0,42 | ↓ | Lyginant su 2019 m., reikšmė pakito -0,01 Eur |
| Renginių, iš dalies finansuotų Savivaldybės biudžeto lėšomis, vidutinis dalyvių skaičius | Vnt. | 220 | 192 | ↓ | Lyginant su 2019 m., reikšmė pakito -21 vnt. |

02.03. Tikslas.Teikti kokybiškas ir visiems prieinamas sveikatos priežiūros ir socialinės paslaugas, mažinti socialinę atskirtį

02.03.01. Uždavinys. Užtikrinti kokybiškas ir saugias sveikatos priežiūros paslaugas

02.03.02. Uždavinys. Užtikrinti savivaldybės biudžetinių įstaigų teikiamų socialiniu paslaugų kokybę ir prieinamumą

02.03.03. Uždavinys. Didinti socialinės paramos tikslingumą, prieinamumą, administravimo kokybę ir efektyvumą

02.03.04. Uždavinys. Skatinti socialinių paslaugų plėtrą ir plėtoti socialinių paslaugų infrastruktūrą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 02.03 | Rezultatas | Kauno miesto savivaldybės administracijos organizuojamas socialines paslaugas gaunančių asmenų dalis nuo visų Kauno m. gyventojų | Proc. | 1,1 | 2,7 | ↑ | Planinėje rodiklio reikšmėje buvo techninė klaida – vietoj 1,1 proc., 11 proc. |
|  |  | Pirminės sveikatos priežiūros paslaugų gavėjų, vertinančių Kauno mieste teikiamas paslaugas teigiamai, dalis nuo visų apklaustų šios paslaugos gavėjų | Punktas | 6,9 | 7,1 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 6,7, tad lyginant su 2017 m., gyventojų pasitenkinimas pakito teigiama prasme |
|  |  | NVO ir privačiame sektoriuje teikiamų paslaugų dalis nuo visų specialiųjų paslaugų, dėl kurių teikimo sprendimą priėmė Kauno miesto savivaldybės administracija | Proc. | 56 | 59 | ↑ | Rodiklis į strateginį veiklos planą įtrauktas 2020 m. |
|  |  | Asmenų, aprūpintų socialiniu būstu, dalis nuo visų asmenų, įtrauktų į sąrašą socialiniam būstui gauti  | Proc. | 13,00 | 13,24 | ↑ | Palyginus su 2019 m. (12,27 proc.), socialiniu būstu aprūpinti daugiau asmenų, įtrauktų į sąrašą socialiniam būstui gauti |
|  |  | Socialinės pašalpos gavėjų skaičius, tenkantis 1000 savivaldybės gyventojų | Vnt. | 31,00 | 30,77 | ↓ | Sumažėjo socialinės pašalpos gavėjų skaičius dėl padidėjusių asmenų gaunamų pajamų (Užimtumo tarnyba bedarbiams pradėjo mokėti darbo paieškos išmoką, padidėjo minimalioji mėnesinė alga (MMA) ir kt.). Lyginant su 2019 m., reikšmė pakito -0,68 vnt. |
| 02.03.01 | Produktas | Pirminės sveikatos priežiūros paslaugų gavėjų, vertinančių Kauno mieste teikiamas paslaugas teigiamai, dalis nuo visų apklaustų šios paslaugos gavėjų  | Proc. | 75 | 78,5 | ↑ | Apklausas organizavo VšĮ Kauno miesto poliklinika |
| 02.03.02 | Produktas | Intervencinių socialinių paslaugų plėtra biudžetinėse įstaigose | Proc. | 14,3 | 20 | ↑ | Rodiklis į strateginį veiklos planą įtrauktas 2020 m. |
| 02.03.03 | Produktas | Socialinių pašalpų gavėjų skaičius lyginant su vidutiniu socialinių pašalpų gavėjų skaičiumi didžiuosiuose miestuose, 1000 gyventojų | Proc. | 13,00 | 11,61 | ↓ | Lyginant su 2019 m., reikšmė pakito -1,78 proc. |
|  |  | Neišmokėtų išmokų ir kompensacijų, kurių mokėjimas nutrauktas nustačius jų mokėjimo nepagrįstumą, dalis nuo bendro paskirtų išmokų ir kompensacijų skaičiaus | Proc. | 7,5 | 8,45 | ↑ | Lyginant su 2019 m., reikšmė pakito -0,18 proc. |
| 02.03.04 | Produktas | Paslaugų gavėjų, gavusių specialiąsias paslaugas ne Kauno miesto savivaldybės biudžetinėse įstaigose, dėl kurių sprendimą priima Kauno miesto savivaldybė, skaičius | Proc. | 47,00 | 52 | ↑ | Rodiklis į strateginį veiklos planą įtrauktas 2020 m. |

02.04. Tikslas. Teikti aukštos kokybės viešąsias paslaugas, efektyviai valdyti miestą

02.04.01. Uždavinys. Didinti miesto valdymo efektyvumą

02.04.02. Uždavinys. Gerinti teikiamų viešųjų paslaugų kokybę

02.04.04. Uždavinys. Savivaldybės juridinių asmenų veiklos efektyvinimas ir resursų valdymas

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 02.04 | Rezultatas | Savivaldybės biudžeto pajamos, gaunamos iš Savivaldybės turto, tenkančio vienam Savivaldybės gyventojui | Eur | 22,00 | 22,00 | ○ | Lyginant su 2019 m., reikšmė pakito -6 Eur |
| Kauno miesto e. paslaugų portale užsakomų elektroninių paslaugų (3/4 brandos lygis) kiekis | Vnt. | 10799 | 12602 | ↑ | Lyginant su 2019 m., reikšmė pakito -3097 vnt. |
| Savivaldybei priklausančių nenaudojamų pastatų ir patalpų plotas, tenkantis 100 Savivaldybės gyventojų | Kv. m | 13,00 | 15,00 | ↑ | Lyginant su 2019 m., reikšmė pakito -8 kv. m |
| Kauno miesto e. paslaugų portale užsakomų elektroninių paslaugų (3/4 brandos lygis) kiekio pokytis palyginti su praėjusiais metais | Proc. | 0,20 | 0,9 | ↑ | Kauno miesto e. paslaugų portale užsakomų elektroninių paslaugų kiekis augo. Nuo 2020 m. liepos 1 d. 6-šių paslaugų teikimą perėmė BĮ „Parkavimas Kaune“, bet paslaugų aprašymus tvarko ir elektronines užsakymo formas kuria savivaldybės administracijos specialistai. Lyginant su 2019 m., reikšmė pakito -2,75 proc. |
| 02.04.01 | Produktas | Savivaldybės administracijos darbuotojui tenkantis aptarnauti Savivaldybės gyventojų skaičius | Vnt. | 470 | 489 | ↑ | Rezultatą įtakoja padidėjęs gyventojų skaičius Kauno mieste. Lyginant su 2019 m., reikšmė pakito 13 vnt. |
| 02.04.02 | Produktas | Savivaldybės administracijos darbuotojų, kėlusių kvalifikaciją, dalis nuo bendro Savivaldybės administracijos darbuotojų skaičiaus | Proc. | 80 | 32 | ↓ | Rodiklis nepasiektas dėl COVID-19 pandemijos šalyje. Lyginant su 2019 m., reikšmė pakito -2 proc. |
| 02.04.04 | Produktas | Savivaldybės juridinių asmenų optimizuotų veiklų skaičius | Vnt. | 0,25 | 0,1 | ↓ | 2020 m. planuota rodiklio reikšmė nepasiekta dėl asmens duomenų tvarkymo BDAR neapibrėžtumų. Kreiptasi į Valstybinę duomenų apsaugos inspekciją. Lyginant su 2019 m., reikšmė pakito -1,9 vnt. |

02.05. Tikslas. Kurti saugų ir bendruomenišką miestą

02.05.01. Uždavinys. Užtikrinti viešąją tvarką mieste

02.05.02. Uždavinys. Skatinti ir ugdyti gyventojų bendruomeniškumą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 02.05 | Rezultatas | Nusikalstamos veikos 100000 gyventojų | Vnt. | 2200 | 1923,6 | ↓ | Lyginant su 2019 m., reikšmė pakito -356,4 vnt. |
| Gyventojų, kurie jaučiasi saugūs Savivaldybės teritorijoje, dalis  | Proc. | 87 | 75 | ↓ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. 2017 m. apklausos metu savivaldybės teritorijoje jautėsi saugiai 70 proc. Gyventojų, tad lyginant su 2017 m., gyventojų pasitenkinimas pakito teigiama prasme |
| 02.05.01 | Produktas | Statinio priežiūros patikrinimo aktų skaičius | Vnt. | 1385 | 1274 | ↓ | Lyginant su 2019 m., reikšmė pakito 41 vnt. |
| Įvykių, dėl kurių išieškota lėšų, dalis nuo visų užfiksuotų įvykių  | Proc. | 90 | 85 | ↓ | Dalį nusižengimų padaro užsieniečiai arba asmenys, kurie niekur nedirba, arba nėra deklaruotos gyvenamosios vietos, todėl išieškoti nėra galimybių. Lyginant su 2019 m., reikšmė nepakito |
| 02.05.02 | Produktas | Kauno miesto savivaldybės gyventojų, įtrauktų į bendruomenių veiklą seniūnijose, skaičius | Vnt. | 2500 | 3470 | ↑ | Lyginant su 2019 m., reikšmė nepakito |
| Gyventojų pasitenkinimo seniūnijų teikiamomis paslaugomis ir veikla indeksas | Punktas | 7,8 | 8,15 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 7,6, tad lyginant su 2017 m., gyventojų pasitenkinimas pakito teigiama prasme |

Sumanios ir pilietiškos visuomenės ugdymo programos priemonių vykdymo ataskaita pateikta 2 priede.

**03 Darnaus teritorijų ir infrastruktūros vystymo programa**

03.01. Tikslas.Kurti efektyvią ir modernią inžinerinio aprūpinimo infrastruktūrą

03.01.01. Uždavinys. Atnaujinti ir plėsti vandens tiekimo ir nuotekų tvarkymo infrastruktūrą

03.01.02. Uždavinys. Didinti energetikos sistemų ir energijos suvartojimo efektyvumą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato vnt.** | **Planuo-tas** | **Pasiek-tas** |
| 03.01 | Rezultatas | Prisijungusių prie nuotekų tinklų gyventojų santykis su visais turinčiais galimybę prisijungti prie tinklų | Proc. | 96,34 | 96,34 | ○ | Lyginant su 2019 m., reikšmė pakito -0,69 proc. |
| Santykiniai šilumos nuostoliai Kauno miesto šilumos teikimo tinkle | Proc. | 15,2 | 16,26 | ↑ | Prognozuojami santykiniai šilumos nuostoliai buvo skaičiuoti vertinant didesnį šilumos tiekimo tinklais perduotą šilumos kiekį. Kadangi buvo pagamintas ir perduotas mažesnis šilumos kiekis, renovuota mažesnė nei planuota vamzdynų dalis, santykinių šilumos nuostolių planinė reikšmė nepasiekta. Lyginant su 2019 m., reikšmė pakito -0,14 proc. |
| Prisijungusių prie vandentiekio tinklų gyventojų santykis su visais turinčiais galimybę prisijungti prie tinklų | Proc. | 97,68 | 97,68 | ○ | Lyginant su 2019 m., reikšmė pakito -0,12 proc. |
| 03.01.01 | Produktas | Baseinų, iš kurių surenkamos paviršinės nuotekos, plotas | Ha | 5298 | 5298 | ○ | Lyginant su 2019 m., reikšmė pakito 205 ha |
| Gyventojai, kuriems sudarytos galimybės prisijungti prie nuotekų tinklų | Vnt. | 157657 | 157657 | ○ | Lyginant su 2019 m., reikšmė pakito 2424 vnt. |
| Gyventojai, kuriems sudarytos galimybės prisijungti prie vandentiekio tinklų | Vnt. | 160831 | 160831 | ○ | Lyginant su 2019 m., reikšmė pakito -2143 vnt. |
| 03.01.02 | Produktas | Renovuotų šilumos tiekimo tinklų ilgis | Km | 16,37 | 14,714 | ↓ | Dėl COVID-19 pandemijos buvo apsunkintas projektų įgyvendinimas, todėl dalis 2020 metais planuotų projektų perkelta į 2021 m. Lyginant su 2019 m., reikšmė pakito 2,974 km. |
| Vidutinio elektros energijos sunaudojimo vienam šviestuvui kiekis | Kwh | 378 | 378 | ○ | Lyginant su 2019 m. vidutinio elektros energijos sunaudojimo vienam šviestuvui kiekis sumažėjo 29,52 kwh |
| Renovuotų šilumos tinklų dalis nuo visų tinklų | Proc. | 35,2 | 38,5 | ↑ | Rodiklio reikšmė viršyta, kadangi buvo prijungta daugiau nei planuota naujų šilumos vartotojų, todėl padidėjo naujų šilumos tiekimo tinklų ilgis bendrame balanse. Lyginant su 2019 m., reikšmė pakito 4 proc. |

03.02. Tikslas. Plėtoti kokybišką ir saugią susisiekimo infrastruktūrą

03.02.01. Uždavinys. Užtikrinti kokybišką susisiekimo infrastruktūrą

03.02.02. Uždavinys. Plėtoti visuomeninio ir bevariklio transporto sistemas

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato Vnt.** | **Planuo-tas** | **Pasiek-tas** |
| 03.02 | Rezultatas | Kelių eismo įvykių Savivaldybėje skaičius  | Vnt. | 420,00 | 324,00 | ↓ | Lyginant su 2019 m., reikšmė pakito -82 vnt. |
| Kelionių dviračiais dalis nuo visų kelionių | Proc. | 4,00 | 4,00 | ○ | Lyginant su 2019 m., reikšmė nepakito |
| Kelionių viešuoju transportu dalis nuo visų kelionių | Proc. | 25,00 | 19,00 | ↓ | Rodiklio reikšmė mažesnė nei planuota dėl COVIT-19 pandemijos šalyje. Lyginant su 2019 m., reikšmė pakito -6 proc. |
| Kelionių pėsčiomis ir kitomis rūšimis dalis nuo visų kelionių | Proc. | 28,00 | 13,00 | ↓ | Rodiklio reikšmė mažesnė nei planuota dėl COVIT-19 pandemijos šalyje. Lyginant su 2019 m., reikšmė pakito -15 proc. |
| Kelionių privačiais automobiliais dalis nuo visų kelionių | Proc. | 43,00 | 64,00 | ↑ | Rodiklio reikšmė mažesnė nei planuota dėl COVIT-19 pandemijos šalyje. Lyginant su 2019 m., reikšmė pakito 21 proc. |
| Gyventojų pasitenkinimo viešojo transporto organizavimu Savivaldybėje indeksas | Punktas | 7 | 8,1 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Tyrimo, atlikto 2017 m., reikšmė buvo 6,65 punktai, tad lyginant su 2017 m., gyventojų pasitenkinimas pakito teigiama prasme |
| 03.02.01 | Produktas | Eismo įvykiuose sužalotų ir žuvusių asmenų skaičius  | Vnt. | 520 | 369 | ↓ | Lyginant su 2019 m., reikšmė pakito -102 vnt. |
| Savivaldybėje naujai nutiestų ir sutvarkytų gatvių plotas | Kv. m | 560000 | 562300 | ↑ | Lyginant su 2019 m., reikšmė pakito -163700 kv. m |
| Panaikintų *juodųjų* *dėmių* skaičiaus pokytis nuo tais metais nustatytųjų | Proc. | 80 | 23,2 | ↓ | Rodiklis nepasiektas dėl pasikeitusios *juodųjų* *dėmių* skaičiavimo metodikos (2019 m. buvo nustatyta tik 17 *juodųjų* *dėmių*, o 2020 – 69, nors eismo įvykių ir juose sužeistų ir žuvusių asmenų per metus sumažėjo atitinkamai 20%, 20% ir 63%). Daugumai per 2020 metus nustatytų *juodųjų* *dėmių* jau pradėti taikyti sprendiniai, todėl ateinančių metų statistika turėtų būti kur kas geresnė |
| 03.02.02 | Produktas | Savivaldybės viešuoju transportu vežtų keleivių skaičius | Vnt. | 83000000 | 54938638 | ↓ | Rodiklio reikšmė mažesnė nei planuota dėl COVIT-19 pandemijos šalyje. Lyginant su 2019 m., reikšmė pakito -24620861 vnt. |
| Dviratininkų srauto pokytis Kauno mieste palyginti su praėjusiais metais | Proc. | 0 | 0 | ○ | 2021 m. planuojama parengti studiją |

03.03. Tikslas.Palaikyti saugią ir švarią aplinką, efektyviai tvarkyti atliekas

03.03.01. Uždavinys. Saugoti ir tausoti aplinką, plėtoti efektyvų komunalinių atliekų tvarkymą

|  |  |  |  |
| --- | --- | --- | --- |
| **Vertinimo kriterijaus:** | **2020 m.** | **Vertinimas** | **Pastabos** |
| **Kodas** | **Rūšis** | **Pavadinimas** | **Mato Vnt.** | **Planuo-tas** | **Pasiek-tas** |
| 03.03 | Rezultatas | Atliekų, patekančių į sąvartyną, kiekis | Proc. | 40 | 19,18 | ↓ | Patenkančių į sąvartyną atliekų kiekis mažėja, tikslas viršijo lūkesčius. Lyginant su 2019 m., reikšmė pakito -23,82 proc. |
| Rūšiuojamų komunalinių atliekų dalis nuo visų surinktų atliekų kiekio | Proc. | 60 | 80,81 | ↑ | Išrūšiuojamųjų atliekų kiekis didėja, tikslas viršijo lūkesčius. Lyginant su 2019 m., reikšmė pakito 23,81 proc. |
| 03.03.01 | Produktas | Surinktų perdirbti žaliavų dalis nuo visų buityje susidariusių atliekų | Proc. | 44 | 79,77 | ↑ | Perdirbamų atliekų kiekis didėja, tikslas viršijo lūkesčius. Lyginant su 2019 m., reikšmė pakito 43,77 proc. |
| Sutvarkytų ir pritaikytų žaliųjų plotų dalis nuo visų žaliųjų plotų Kauno mieste | Proc. | 2 | 0,1 | ↓ | Sutvarkytas skveras prie Karaliaus Mindaugo ir S. Daukanto g. Dalis projektų nepradėti dėl viešųjų pirkimo procedūrų užsitęsimo. Pradėti M. Jankaus g. ir K. Petrausko g. skvero tvarkybos darbai, kurie bus baigti iki 2021 m. pabaigos. Lyginant su 2019 m., reikšmė pakito -1,9 proc. |

03.04. Tikslas. Darniai planuoti miesto teritoriją, kurti kokybišką gyvenamąją aplinką

03.04.01. Uždavinys. Planuoti miesto teritorijų ir infrastruktūros plėtrą

03.04.02. Uždavinys. Gerinti gyvenamąją aplinką ir viešąją infrastruktūrą

| **Vertinimo kriterijaus:** | **2020 m.** | **Vertinimas** | **Pastabos** |
| --- | --- | --- | --- |
| **Kodas** | **Rūšis** | **Pavadinimas** | **Mato Vnt.** | **Planuo-tas** | **Pasiektas** |
| 03.04 | Rezultatas | Kauno miesto gyventojų, vertinančių miesto gyvenamąją aplinką ir viešąją infrastruktūrą teigiamai, dalis | Proc. | 72 | 74 | ↑ | Reikšmė pateikta pagal Kauno miesto savivaldybės teikiamų paslaugų ir asmenų aptarnavimo kokybės vertinimo ir vartotojų pasitenkinimo indekso nustatymo apklausą 2019–2020 m. Lyginant su 2017 m. atlikto tyrimo duomenimis, pasitenkinimo pokytis yra teigiamas |
| 03.04.01 | Produktas | Nekilnojamojo turto registre įregistruotų žemės sklypų plotas | Ha | 10400 | 10561,1078 | ↑ | Lyginant su 2019 m., reikšmė pakito -448,8922 ha |
| Nekilnojamojo turto registre įregistruotų žemės sklypų ploto pokytis | Proc. | 1 | 1,4 | ↑ | Lyginant su 2019 m., reikšmė pakito 0,4 proc. |
| 03.04.02 | Produktas | Investicijos į viešosios infrastruktūros atnaujinimą, tenkančios vienam Kauno miesto gyventojui | Eur | 40 | 40 | ○ | Lyginant su 2019 m., reikšmė pakito 3,81 proc. |
| Atnaujintų viešųjų erdvių dalis nuo visų numatytų atnaujinti erdvių  | Proc. | 40 | 40 | ○ | Lyginant su 2019 m., reikšmė nepakito |

Darnaus teritorijų ir infrastruktūros vystymo programos vykdymo priemonių ataskaita pateikta 3 priede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_